title: Mordente
text: O mordente (d'o italiano mordente, quiebro) ye un adorno musical formato por de 1 a 4 notas chicotas ligatas a una nota. Istas notas no tienen durada propia, sino que prenen o prencipio d'a durada d'a nota principal.
  
  Clasificación 
  Se pueden clasificar seguntes quantos criterios:
  
  Ascendents u descendents, seguntes sían colocatos mas graus u agutos que a nota principal.
  De grau u de brinco, seguntes a suya zaguera nota sía a distancia de 2ª d'a nota principal u a distancia mayor.
  Dreitos u circulars, seguntes vaigan u no "dreitament" a la nota principal.
  D'avance u de retardo, seguntes vaigan unitos a la nota anterior (avanzan a la nota siguient, sin retardar) u a la siguient (retardan a suya execución).
  
  As notas que fan parti d'o mordente pueden ir alteratas, sin que ista alteración afecte a la resta d'o compás.
  
  Ta distinguir-lo de l'appoggiatura, o sinyal d'o mordente se trescruza con una linia diagonal.
  
  Terminolochía musical